<classify> JUMLA ya wanafunzi 45,000 wa shule za Msingi na Sekondari wenye umri kati ya miaka mitano na 18 mkoani Singida, wanatarajiwa kupatiwa vyeti vya kuzaliwa kupitia Mpango wa Taifa wa Usajili wa Watoto.Ofisa Mtendaji Mkuu wa Wakala wa Usajili, Ufilisi na Udhamini RITA, Emmy Hudson alieleza hayo mjini Singida wakati wa Uzinduzi wa Mpango huo mkoani Singida, uliowakutanisha wataalamu wa RITA na maofisa elimu kata kutoka Halmashauri ya Wilaya ya Singida na Manispaa.Amesema kuwa shughuli hiyo ni mwendelezo wa serikali kuhakikisha raia wake wote wanakuwa na vyeti vya kuzaliwa ili kuimarisha matumizi sahihi ya teknolojia na mawasiliano katika kutuma na kuhifadhi taarifa za watu waliosajiliwa.Ofisa huyo alieleza kuwa hadi sasa wilaya 13 nchini kwenye mikoa ya Dar es Salaam, Mara, Simiyu na Njombe, tayari zimekwishakunufaika na mpango huo.Alisema kuwa RITA kwa kushirikiana na wadau wengine wa usajili inaendelea na maboresho zaidi ya usajili kote nchini lengo likiwa ni kuleta mageuzi katika usajili wa Vizazi, Vifo, Ndoa na Talaka kupitia mkakati wa Taifa juu ya matukio muhimu ya watu na takwimu.Hudson aliwasihi wazazi na walezi kutoa ushirikiano wa kutosha wakati wa usajili huo, kwa kutoa taarifa muhimu za watoto wao, ikiwa ni pamoja na mahali na tarehe sahihi ya kuzaliwa ili waweze kupata vyeti hivyo kwa muda mfupi zaidi.Alisema kuwa mbali na kundi la watoto wanaopatikana kwenye mfumo rasmi shuleni, lipo kundi lingine ambalo sio la wanafunzi, watakaoweza kupata fursa ya kusajiliwa katika ofisi za Watendaji wa Kata ilimradi tu wawe na viambatanisho vya msingi.Akizindua Mpango huo, Mkuu wa mkoa wa Singida, Dk Rehema Nchimbi aliwataka wazazi na walezi, kuhakikisha wanatoa ushirikiano wa dhati kwa walimu watakaokusanya takwimu za watoto ili kufanikisha  <topic>: kitaifa 